

**REPUBLIKA E SHQIPERISE**

**KOMISIONI QENDROR I ZGJEDHJEVE**

**V E N D I M**

## PËR MIRATIMIN E RAPORTIT VJETOR PËR VEPRIMTARINË E KQZ-SË PËR VITIN 2017, QË DO T’I PARAQITET KUVENDIT TË SHQIPËRISË

Komisioni Qendror i Zgjedhjeve në mbledhjen e datës 19.02.2018, me pjesëmarrjen e:

Klement ZGURI - Kryetar

Denar BIBA - Zv/Kryetar

Bledar SKËNDERI- Anëtar

Edlira JORGAQI- Anëtare

Gëzim VELESHNJA- Anëtar

Hysen OSMANAJ - Anëtar

Vera SHTJEFNI- Anëtare

Shqyrtoi çështjen me,

**OBJEKT:** Miratimin e Raportit Vjetor për veprimtarinë e KQZ-së për vitin 2017, që do t’i paraqitet Kuvendit të Shqipërisë

**BAZË LIGJORE:** Neni 21, pika 13, neni 23, pika 1/a, i ligjit Nr. 10019 datë 29.12.2008 “Kod i Zgjedhor i Republikës së Shqipërisë”, i ndryshuar.

Komisioni Qendror i Zgjedhjeve, pasi shqyrtoi Raportin Vjetor të paraqitur, si dhe dëgjoi diskutimet e të pranishmëve:

**VËREN**

Komisioni Qendror i Zgjedhjeve, në bazë të nenit 21, pika 13, të Kodit Zgjedhor, të ndryshuar, ka detyrimin ligjor të paraqesë brenda muajit shkurt të çdo viti, raportin vjetor për veprimtarinë e vitit të kaluar.

Raporti për veprimtarinë e KQZ-së për vitin 2017, vit i cili përkon me zhvillimin e zgjedhjeve për Kuvendin të datës 25.06.2017, ka fokus kryesor paraqitjen në mënyrë të detajuar të veprimtarisë institucionale për organizimin dhe administrimin e këtij procesi zgjedhor, por gjithashtu pasqyron edhe aspekte të tjera të veprimtarisë institucionale.

Struktura e raportit të KQZ-së për vitin 2017, vjen në një formë të përmirësuar, duke synuar paraqitjen/trajtimin e veprimtarive/vendimmarrjeve në koherencë me etapat/fazat e procesit zgjedhor, konkretisht:

* vendimmarrjes së KQZ-së në kuadër të përmbushjes së detyrimeve ligjore që burojnë nga Kodi

Zgjedhor;

* veprimtarisë së kryer në kuadër të përgatitjes, organizimit, administrimit dhe zhvillimit të

zgjedhjeve për Kuvendin e datës 25.06.2017;

* masat e marra nga KQZ-së për të gjitha rastet e shkeljes së dispozitave të Kodit Zgjedhor, kallëzime penale;
* vijimësisë së bashkëpunimit të KQZ-së me aktorët e përfshirë në proces, si dhe me organizmat

ndërkombëtarë, asistencën dhe ndihmën e tyre, si një faktor shumë i rëndësishëm në rritjen e rolit profesional dhe teknik të Komisionit Qendror të Zgjedhjeve;

* Organizimit të zgjedhjeve të pjesshme për kryetar të Bashkisë Kavajë;
* financimit të fushatës zgjedhore;
* verifikimit të vetëdeklarimeve të funksionarëve publikë;
* problematikat të shfaqura dhe të analizuara në analizën e punës në frymën e rekomandimeve të

raportit përfundimtar të OSBE/ODHIR, këtij dokumenti të rëndësishëm për KQZ-në, por jo vetëm.

Ky raport përpara se ti paraqitet Kuvendit të Shqipërisë, duhet të kalojë për miratim në procesin vendimmarrës të KQZ-së.

**PËR KËTO ARSYE:**

Komisioni Qendror i Zgjedhjeve, bazuar në nenin 21, pika 13, neni 23, pika 1/a, i ligjit nr.10019 datë 29.12.2008 “Kodi Zgjedhor i Republikës së Shqipërisë”, i ndryshuar,

**VENDOSI:**

1. Të miratojë Raportin Vjetor për veprimtarinë e KQZ-së për vitin 2017, që do t’i paraqitet Kuvendit të

 Shqipërisë, bashkëlidhur këtij vendimi.

1. Ky vendim hyn në fuqi menjëherë.

**Klement ZGURI - Kryetar**

Denar BIBA - Zv/Kryetar

**Bledar SKËNDERI- Anëtar**

Edlira JORGAQI- Anëtare

Gëzim VELESHNJA- Anëtar

Hysen OSMANAJ - Anëtar

**Vera SHTJEFNI- Anëtare**